ΑΠΌΦΑΣΗ ΤΟΥ ΣΥΜΒΟΥΛΊΟΥ της 26ης Σεπτεμβρίου 2007 για διορισμό στην Ευρωπαϊκή Οικονομική και Κοινωνική Επιτροπή ενός μέλους από την Ιταλία και για τροποποίηση των αποφάσεων 2006/524/ΕΚ, Ευρατόμ και 2006/651/ΕΚ, Ευρατόμ (2007/622/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167, την υποψηφιότητα που πρότεινε η ιταλική κυβέρνηση, Αφού ζητήθηκε η γνώμη της Επιτροπής, Εκτιμώντας τα ακόλουθα: (1) Το Συμβούλιο με την απόφαση 2006/524/ΕΚ, Ευρατόμ, της 11ης Ιουλίου 2006, για το διορισμό των μελών της Ευρωπαϊκής Οικονομικής και Κοινωνικής Επιτροπής από την Τσεχική Δημοκρατία, τη Γερμανία, την Εσθονία, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, την Αυστρία, τη Σλοβενία και τη Σλοβακία (1) και με την απόφαση 2006/651/ΕΚ, Ευρατόμ, της 15ης Σεπτεμβρίου 2006, για τον διορισμό των βέλγων, ελλήνων, ιρλανδών, κυπρίων, ολλανδών, πολωνών, πορτογάλων, φινλανδών, σουηδών και βρετανών, καθώς και δύο ιταλών μελών της Ευρωπαϊκής Οικονομικής και Κοινωνικής Επιτροπής (2), διόρισε τα μέλη της Ευρωπαϊκής Οικονομικής και Κοινωνικής Επιτροπής από την Ιταλία για την περίοδο από 21ης Σεπτεμβρίου 2006 μέχρι 20 Σεπτεμβρίου 2010, (2) Έχει χηρεύσει μία θέση μέλους της εν λόγω Επιτροπής από την Ιταλία, κατόπιν της παραίτησης του κ. Paolo NICOLETTI, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Marco FELISATI διορίζεται ως μέλος της Ευρωπαϊκής Οικονομικής και Κοινωνικής Επιτροπής προς αντικατάσταση του κ. Paolo NICOLETTI για το εναπομένον διάστημα της θητείας, ήτοι έως τις 20 Σεπτεμβρίου 2010. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Βρυξέλλες, 26 Σεπτεμβρίου 2007.

[Source: multi_eurlex | Tokens: 1685]